Yunusobod tumanidagi quduq ichidan erkak kishining jasadi topildi

Joriy yilning 19 dekabr soat 13:45larda Toshkent shahri Yunusobod tumani Amir Temur ko‘chasi 5-uyning orqa tomonidagi quduq ichidan 55-60 yoshlardagi noma'lum erkak kishining jasadi topilgan. 
Postda.uz nashrining xabar berishicha, tashqi ko‘rinishidan jasadga jarohat yetkazilmagan.
Sud-tibbiy ekspertizasiga yuborilgan jasad kimga tegishli ekanligini, marhumning shaxsini aniqlash choralari ko‘rilmoqda.
Surishtiruv ishlari prokuratura organlari tomonidan olib borilmoqda.